EkBass/fiwiki-20250220-pages-articles huggingface dataset:
Lane MacDermid

Lane Phillip MacDermid (s. 25. elokuuta 1989 Hartford, Connecticut, Yhdysvallat) on kanadalais-yhdysvaltalainen jääkiekkoilija, joka lopetti pelaajauransa vuonna 2014. Hän oli pelipaikaltaan vasen laitahyökkääjä. MacDermid pelasi urallaan 21 NHL-ottelua Boston Bruinsissa, Dallas Starsissa ja Calgary Flamesissa sekä 274 AHL-ottelua Providence Bruinsissa ja Abbotsford Heatissa. == Ura == MacDermid pelasi juniorina OHL-liigassa, jossa hän edusti Owen Sound Attackia ja yhden kauden myös Windsor Spitfiresiä. Kaudella 2007–2008 MacDermid voitti Owen Sound Attackin sisäisen jäähypörssin 190 rangaistusminuutillaan. Kaudella 2008–2009 hän voitti Windsor Spitfiresin joukkueessa OHL:n mestaruuden sekä Memorial Cupin. Boston Bruins varasi MacDermidin neljännellä kierroksella 112. pelaajana NHL:n varaustilaisuudessa 2009. Kaudet 2009–2010 ja 2010–2011 hän pelasi seuran farmijoukkueessa, AHL- sarjan Providence Bruinsissa. Ensimmäisellä AHL-kaudellaan hän voitti joukkueen sisäisen jäähypörssin 155 minuutillaan. Kauden 2011–2012 MacDermid pelasi suurimmaksi osaksi Providencen AHL-joukkueessa, mutta edusti myös Boston Bruinsia viidessä NHL-ottelussa. NHL-debyyttinsä hän teki 4. maaliskuuta 2012 New York Rangersia vastaan. MacDermid nimitettiin kaudeksi 2012–2013 Providence Bruinsin varakapteeniksi. Hän pelasi myös kolme NHL- ottelua Boston Bruinsin paidassa, kunnes Boston vaihtoi hänet 2. huhtikuuta 2013 Dallas Starsin Jaromír Jágriin. Heti seuraavana päivänä MacDermid teki NHL-uransa avausmaalin, kun Dallas pelasi Anaheim Ducksia vastaan. Kauden 2013–2014 MacDermid aloitti Dallas Starsissa, mutta siirtyi vain kuuden pelin jälkeen Calgary Flamesin organisaatioon. Hän pelasi yhden ottelun Flamesissa ja loppukauden seuran AHL-farmijoukkueessa Abbotsford Heatissa. Helmikuussa 2014 MacDermid ilmoitti päättävänsä jääkiekkouransa 24-vuotiaana. Hän oli omien sanojensa mukaan menettänyt intohimonsa pelaamiseen. == Muuta == MacDermid syntyi Yhdysvaltojen Hartfordissa, mutta vietti lapsuutensa Kanadan Ontariossa. Hänen veljensä Kurtis pelaa puolustajana NHL-seura Colorado Avalanchessa. Veljesten isä Paul pelasi omalla urallaan 690 NHL-ottelua. == Tilastot == Lähde: 2006–2007 Owen Sound Attack OHL 57 2 5 7 115 4 1 0 1 2 2007–2008 Owen Sound Attack OHL 66 13 11 24 190 – – – – – 2008–2009 Owen Sound Attack OHL 26 8 6 14 85 – – – – – Windsor Spitfires OHL 38 7 14 21 112 20 4 5 9 38 2009–2010 Providence Bruins AHL 65 2 3 5 155 – – – – – 2010–2011 Providence Bruins AHL 78 7 12 19 158 – – – – – 2011–2012 Boston Bruins NHL 5 0 0 0 5 – – – – – Providence Bruins AHL 69 4 12 16 121 – – – – – 2012–2013 Boston Bruins NHL 3 0 0 0 10 – – – – – Dallas Stars NHL 6 2 0 2 9 – – – – – Providence Bruins (A) AHL 37 4 2 6 82 – – – – – 2013–2014 Dallas Stars NHL 6 0 2 2 5 – – – – – Calgary Flames NHL 1 0 0 0 7 – – – – – Abbotsford Heat AHL 25 1 1 2 24 – – – – – 3 kautta yhteensä NHL 21 2 2 4 36 – – – – – 5 kautta yhteensä AHL 274 18 30 48 540 – – – – – == Lähteet == == Aiheesta muualla == * Luokka:Kanadalaiset jääkiekkoilijat Luokka:Yhdysvaltalaiset jääkiekkoilijat Luokka:Boston Bruinsin varaamat pelaajat Luokka:Vuonna 1989 syntyneet Luokka:Elävät henkilöt
Hallintoalueeton alue (Alaska)

Hallintoalueeton alue () on Alaskan hallinnollisessa jaossa alue, joka ei kuulu mihinkään Alaskan piirikunnista (Alaskassa ). Se on jaettu 11 väestönlaskenta-alueeseen. Sen väkiluku oli 81 803 vuonna 2000. Alueen pinta- ala on melkein puolet Alaskan osavaltion pinta-alasta. == Lähteet == == Aiheesta muualla == Luokka:Alaskan hallinnollinen jako
Valeri Gerasimov

Valeri Vasiljevitš Gerasimov (; s. 8. syyskuuta 1955 Kazan) on venäläinen kenraali. Hän on Venäjän asevoimien pääesikunnan päällikkö, joka nousi asemaansa marraskuussa 2012. Hän on myös Venäjän varapuolustusministeri. Gerasimov palveli Neuvostoliitossa armeijan panssaridivisioonissa. Gerasimov kohosi Pohjois-Kaukasian sotilaspiirin 58. armeijan esikuntapäälliköksi vuonna 1999, ennen toisen Tšetšenian sodan alkua. Journalisti Anna Politkovskaja kuvasi Gerasimovia "kunnian mieheksi". Hän toimi komentajana toisessa Tšetšenian sodassa. Vuosina 2003–2005 Gerasimov oli Kaukoidän sotilaspiirin esikuntapäällikkö ja myöhemmin Leningradin ja Moskovan sotilaspiirien komentaja. Venäjän presidentti Vladimir Putin nimitti Gerasimovin asevoimien pääesikunnan päälliköksi 2012. Hän seurasi Nikolai Makarovia. Lisäksi Gerasimov johti sotilasoperaatioita Ukrainassa vuonna 2014, Syyriassa ja vuonna 2022 jälleen Venäjän hyökkäyksessä Ukrainaan. Hänen roolinsa Krimin miehityksessä oli keskeinen. Gerasimovia on virheellisesti pidetty venäläisen hybridisodankäynnin isänä. Termin luonut Mark Galeotti on toistuvasti kiistänyt tämän käsityksen. Gerasimov on saanut Vladimir Putinilta Venäjän federaation sankarin arvonimen. Toukokuussa 2023 Gerasimov väitettiin selvinneen täpärästi Ukrainan iskun alta Itä-Ukrainassa, tai joidenkin ukrainalaisten lähteiden mukaan kuolleen, eikä hän nähty julkisuudessa. Gerasimov nähtiin vasta syyskuun alussa 2022 seuraamassa Vostok-2022-sotaharjoituksia Venäjän kaukoidässä. Tammikuun 11. päivänä 2023 hänet nimitettiin Ukrainan erityissotilasoperaation johtajaksi. Kenraali Sergei Surovikinista, joka oli aiemmin johtanut operaatiota, tuli hänen apulaisensa. Tammikuussa 2024 ukrainalaiset levittivät tietoja, että Gerasimov olisi kuollut Sevastopolissa Ukrainan ohjusiskussa. Lisäksi vihjattiin että hän olisi haavoittunut Ukrainan erikoisjoukkojen operaatiossa Venäjän Belgorodissa tämän jälkeen. Uutinen paljastui kuitenkin Ukrainan propagandaksi. Kesäkuussa 2024 Haagin kansainvälinen rikostuomioistuin antoi Gerasimovista pidätysmääräyksen syyttäen tätä siviilejä vastaan hyökkäämisestä Ukrainassa. == Lähteet == Luokka:Venäläiset kenraalit Luokka:Sotarikoksista syytetyt Luokka:Vuonna 1955 syntyneet Luokka:Elävät henkilöt
Norrländska Socialdemokraten

Norrländska Socialdemokraten (lyh. NSD) on Ruotsin Norlannissa ilmestyvä sanomalehti. Sitä julkaisee Norr Media AB, joka omistaa myös toisen Norlannissa ilmestyvän sanomalehden Norrbottens-Kurirenin. NSD ilmestyy paperisena kuudesti viikossa, maanantaista lauantaihin. ==Historia== Norrländska Socialdemokraten perustettiin vuonna 1918, kun sosiaalidemokraattisesta puolueesta irtautuneet kommunistit olivat vieneet mukanaan sosiaalidemokraattien entisen puoluelehden Norrskensflammanin. Ensimmäisenä vuonna NSD:tä tehtiin Tukholmasta käsin, mutta vuonna 1919 lehden toimitus ja painaminen siirtyivät Bodeniin. Lehdellä meni aluksi heikosti, mutta 1930-luvulla se alkoi kasvaa ja ohitti vuonna 1944 kilpailijansa Norrbottens-Kurirenin. Vuonna 1976 NSD:n päätoimitus siirtyi Luulajaan, ja vuodesta 2008 NSD:n ja Norrbottens-Kurirenin toimitukset ovat sijainneet saman katon alla. ==Lähteet== ==Aiheesta muualla== * Lehden kotisivut Luokka:Ruotsalaiset sanomalehdet Luokka:Bodenin kunta Luokka:Luulajan kunta
The Kyiv Independent

The Kyiv Independent on ukrainalainen englanninkielinen uutissivusto, joka on perustettu vuonna 2021. Sivuston perusti joukko Kyiv Post -lehdestä erotettuja toimittajia. Lehti irtisanoi koko toimituksensa marraskuussa 2021 lehden omistajan ja työntekijöiden erimielisyyksien takia. Sivusto on kertonut olevansa vastuussa ensisijaisesti juuri lukijoilleen ja pyrkivänsä siihen, että yhtiön omistavat ainakin osin sen omat toimittajat. Päätoimittajana toimii Olha Rudenko. Venäjän hyökättyä Ukrainaan helmikuussa 2022 uutissivuston seuraajamäärät Twitterissä lähtivät selvään nousuun: 2 000 ennen sotaa ja yli 1,6 miljoonaan vajaan viikon kuluttua hyökkäyksestä. The Kyiv Independent rahoittaa toimintaansa muun muassa Patreon-sivuston kautta kerättävillä lahjoituksilla. == Lähteet == Luokka:Ukrainalaiset sanomalehdet Luokka:Uutissivustot
Harkovan taistelu (2022)

Harkovan taistelu oli Venäjän ja Ukrainan välillä käyty taistelu Harkovan kaupungin hallinnasta Ukrainassa. Se alkoi 24. helmikuuta 2022 Venäjän hyökättyä Ukrainaan. Harkova, joka on Ukrainan toiseksi suurin kaupunki ja joka sijaitsee noin 40 kilometrin päässä Venäjän rajasta, oli merkittävän ilma- ja tykistötulituksen kohteena hyökkäyksen ensimmäisestä päivästä lähtien. Venäjän asevoimat tunkeutuivat kaupungin keskustaan 27. helmikuuta, mutta samana päivänä ukrainalaiset tiedottivat valtaneensa kaupungin takaisin, ja kaupunki pysyi sittemmin ukrainalaisten hallussa. Venäjän ohjusiskut osuivat muun muassa aluehallinnon rakennuksiin ja asuintaloihin, ja kaupungissa havaittiin myös venäläisiä sabotöörejä. Kaupungissa käytiin katutaisteluita, joihin liittyi myös venäläisiä maahanlaskujoukkoja. Harkovaa sanottiin pommitettavan ”koko päivän aamusta iltaan”, ja sähkön, lämmön ja veden jakelun kerrottiin katkenneen maaliskuun ensimmäisellä viikolla. Useita siviilejä kuoli ja haavoittui, ja tuhoisaa taistelua on kutsuttu ”2000-luvun Stalingradiksi”. Ukrainan joukot voittivat taistelun. Kun Venäjä toukokuun puolessa välissä vetäytyi koko Harkovan alueelta, asukkaita alkoi palata kaupunkiin. Asukkaat alkoivat muun muassa kunnostaa talojaan. Ilmatorjunta ei kuitenkaan ole täysin kyennyt puolustamaan kaupunkia, ja Venäjä on iskenyt alueelle ohjuksilla ja lennokeilla miltei päivittäin. == Lähteet == == Aiheesta muualla == Luokka:Harkovan historia Luokka:Taistelut Venäjän hyökkäyksessä Ukrainaan
Vasili Nebenzja

Vasili Aleksejevitš Nebenzja (; s. 1962) on venäläinen diplomaatti.Nebenzia Vassily Alekseevich Permanent Mission of the Russian Federation to the United Nations Nebenzja valmistui vuonna 1983 Neuvostoliiton ulkoministeriön alaisesta Moskovan valtiollisesta kansainvälisten suhteiden instituutista (MGIMO). Hän toimi Venäjän varaulkoministerinä vuosina 2013–2017. Heinäkuussa 2017 hän aloitti toimimisen Venäjän federaation pysyvänä YK-edustajana. Nebenzja on saanut Isänmaan ansioritarikunnan toisen luokan mitalin, Ystävyyden kunniamerkin ja Venäjän kunniaritarikunnan arvon. Nebenzja puhuu englannin ja espanjan kieliä. Hän on naimisissa, ja hänellä on poika. == Lähteet == Luokka:Venäläiset diplomaatit Luokka:YK:n suurlähettiläät Luokka:Vuonna 1962 syntyneet Luokka:Elävät henkilöt
Danielle Pletka

Danielle Pletka (s. 12. kesäkuuta 1963 Melbourne, Victoria) on australialaissyntyinen yhdysvaltalainen poliittinen kommentaattori. Hän on osallistunut konservatiivisen American Enterprise Institute -ajatushautomon toimintaan tutkijana ulko- ja puolustuspoliittisissa asioissa. Aikaisemmin Pletka toimi senaattori Jesse Helmsin avustajana. Pletkaa on luonnehdittu uuskonservatiiviksi. Hän tuki Yhdysvaltain johtaman koalition hyökkäystä Irakiin vuonna 2003. Pletka on myös puolustanut kidutuksen käyttöä terroristiepäiltyjen kuulusteluissa. == Lähteet == == Aiheesta muualla == Luokka:Yhdysvaltalaiset päätoimittajat Luokka:Vuonna 1963 syntyneet Luokka:Elävät henkilöt Luokka:Yhdysvaltalaiset politiikan kommentaattorit
Geenitekniikkarikos

Geenitekniikkarikos on Suomen rikoslain 44 luvun 9 §:n mukainen rikosnimike. Se koskee eräitä geenitekniikkalain tai sen nojalla annetun säännöksen taikka yleisen tai yksittäistapausta koskevan määräyksen tai kiellon vastaisia tekoja. Suomen viranomaisten tietoon ei tullut ainakaan vuosina 2010–2020 yhtään geenitekniikkarikosepäilyä. == Lähteet == Luokka:Rikokset
Saalis (elokuva)

Saalis (myös Saalis – Tarua ja totta Mäkelän suvusta) on Taru Mäkelän ohjaama ja käsikirjoittama suomalainen dokumenttielokuva vuodelta 2007. Elokuva on henkilö- ja haastatteludokumentti ohjaaja Mäkelän suvusta, joka on ollut merkittävässä asemassa suomalaisessa elokuvahistoriassa. Suvun jäseniä ovat muun muassa Väinö Mäkelä, Mauno Mäkelä, Jukka Mäkelä ja Jussi Mäkelä. Elokuva pyrkii kertomaan henkilökohtaisen aiheen kautta yleisesti porvariston elämästä ja arvomaailmasta. == Lähteet == Luokka:Vuoden 2007 suomalaiset elokuvat Luokka:Suomalaiset dokumenttielokuvat Luokka:Taru Mäkelän ohjaamat elokuvat
Panu Tirkkonen

Panu Petteri Tirkkonen (s. 25. helmikuuta 1997 Keitele) on suomalainen kuulantyöntäjä. Hän edustaa Keiteleen Kuntoa ja häntä valmentaa Pekka Tirkkonen. Tirkkonen karsiutui loppukilpailusta alle 20-vuotiaiden EM- kilpailuissa 2015, saman ikäluokan MM-kilpailuissa 2016 sekä alle 22-vuotiaiden EM-kilpailuissa 2017 ja 2019. Aikuisten maaottelussa hän kilpaili ensimmäisen kerran pohjoismaisessa hallimaaottelussa helmikuussa 2022. Tirkkonen on saavuttanut sisäratojen SM-kilpailuissa pronssia 2022. Kalevan kisoissa hän on sijoittunut parhaimmillaan neljänneksi 2017 ja 2023. Hän on osallistunut Kalevan kisoissa myös kiekonheittoon selviytymättä loppukilpailuun. Tirkkonen työnsi kuulaennätyksensä 18,27 metriä Kokemäellä 30. kesäkuuta 2018. Hallissa hän on työntänyt parhaimmillaan 17,70 metriä Keiteleellä 14. tammikuuta 2018. Kiekkoa hän on heittänyt 50,68 metriä (Keitele 2021). == Lähteet == Luokka:Suomalaiset kuulantyöntäjät Luokka:Vuonna 1997 syntyneet Luokka:Elävät henkilöt
Maailmankiertue (Turistin albumi)

__NOTOC__ Maailmankiertue on Turistin debyyttialbumi, joka julkaistiin 31. tammikuuta 2020. == Kappaleet == # # # # # # # # # == Lähteet == Luokka:Vuoden 2020 esikoisalbumit
Linnunrata (Turistin albumi)

__NOTOC__ Linnunrata on Turistin toinen studioalbumi, joka julkaistiin 9. syyskuuta 2021. == Kappaleet == # # # # # # # # == Lähteet == Luokka:Vuoden 2021 albumit
Daavid – tarinoita kunniasta ja häpeästä

Daavid – tarinoita kunniasta ja häpeästä on Taru Mäkelän ohjaama ja käsikirjoittama suomalainen dokumenttielokuva vuodelta 1997. Elokuva on historiallinen dokumentti, joka kertoo Suomen juutalaisista toisen maailmansodan aikana. == Lähteet == Luokka:Vuoden 1997 suomalaiset elokuvat Luokka:Suomalaiset dokumenttielokuvat Luokka:Taru Mäkelän ohjaamat elokuvat
Vorzel

Vorzel () on kaupunkityyppinen taajama Ukrainan Kiovan alueella. Vorzel on osa Butšan piiriä. Vuoden 2021 alussa Vorzelin taajamassa arvioitiin asuvan 6 766 henkeä. Vuonna 1900 perustetun Vorzelin kehitys liittyy läheisesti Kiovan ja Kovelin välisen rautatien rakentamiseen. 1920- ja 1930-luvuilla Vorzelista tuli lomakohde. Taajamassa avattiin lomakeskus ja kylpylä vuonna 1929, ja vuonna 1932 parantola. == Kuvagalleria == Tiedosto:VorzelChurch.jpg|Vorzelin kirkko Tiedosto:Lake in Vorzel.jpg|Näkymä järvelle Tiedosto:Ворзель. Санаторій "Україна".JPG|Vorzelin parantola == Lähteet == Luokka:Butšan piirin kaupunkityyppiset taajamat
Lotat (dokumenttielokuva)

Lotat (myös Lotat - naiset kertovat) on Taru Mäkelän ohjaama suomalainen dokumenttielokuva vuodelta 1995. Elokuva on historiallinen dokumentti talvi- ja jatkosodan aikaisesta lottatoiminnasta. Elokuvassa haastatellaan viittä lottana toiminutta naista. == Lähteet == Luokka:Vuoden 1995 suomalaiset elokuvat Luokka:Suomalaiset dokumenttielokuvat Luokka:Taru Mäkelän ohjaamat elokuvat Luokka:Lotat
We Bare Bears

We Bare Bears on Daniel Chongin luoma ja Cartoon Network Studiosin tuottama yhdysvaltalainen animaatiosarja. Sarja seuraa kolmea karhua, Harria, Pandaa ja Jämöä sekä niiden yrityksiä sulautua osaksi ihmismaailmaa. Sarjaan perustuva elokuva We Bare Bears: The Movie julkaistiin digitaalisesti 30. kesäkuuta 2020 ja myöhemmin se esitettiin Cartoon Networkilla 7. syyskuuta 2020. == Lähteet == Luokka:Cartoon Networkin televisio-ohjelmat Luokka:Yhdysvaltalaiset animaatiosarjat
Codex Omega (Septicfleshin albumi)

__NOTOC__ Codex Omega on kreikkalaisen death metal -yhtye Septicfleshin studioalbumi, joka julkaistiin 1. syyskuuta 2017. == Kappaleet == # # # # # # # # # # == Arvostelut == * Imperiumi: 9/10Levyarvostelu: Septicflesh - Codex Omega Viitattu 5.3.2022. * Inferno: * Kaaoszine: * Metalliluola: 9/10Septicflesh – Codex Omega (2017) Viitattu 5.3.2022. * Soundi: Tyylikkäästi isoa ja dramaattista! Septicflesh taitaa sinfonisen äärimetallin Viitattu 5.3.2022. == Lähteet == == Aiheesta muualla == * * Luokka:Vuoden 2017 albumit
Monastero di Lanzo

Monastero di Lanzo (Monastero di Lanzo Turismo Torino ) on kunta Italiassa Piemonten sijaitsevassa olevassa Torinon metropolikaupungissa.Monastero di Lanzo Sapere.it Monastero di Lanzo Enciclopedia Treccani Vuoden 2022 alussa kunnassa oli arviolta 332 asukasta. ==Lähteet== ==Aiheesta muualla== Luokka:Torinon metropolikaupungin kunnat
Eric Bergquist

Eric Mauritz Bergquist, (9. lokakuuta 1855 Örebro, Ruotsi – 3. huhtikuuta 1906 Örebro) oli ruotsalainen valokuvaaja, saarnaaja, laulaja ja runoilija. Bergquist jäi orvoksi, kun hänen äitinsä kuoli kymmenen päivää pojan syntymän jälkeen ja isä, kun hän oli yhdeksänvuotias. Hän sai kuitenkin hyvän kasvatuksen, kävi koulua Falunissa ja Örebrossa. Hän aloitti työelämän kauppa- apulaisena, mutta hankki 1876 oman valokuvaamon. 1878 hän osallistui lähetystilaisuuteen jossa pappi Per August Ahlberg saarnasi. Saarna kosketti Bergquistia, ja se muutti hänen elämänsä. Hän alkoi pian saarnata ja oli kiinnostunut erityisesti lasten toiminnasta. Vähitellen hän omistautui kokonaan kristilliselle toiminnalle ja kirjalliselle uralle. Pian kääntymiskokemuksensa jälkeen hän alkoi kirjoittaa hengellisiä runoja. Hänen ensimmäinen laulukokoelmansa Barna-Sånger ilmestyi 1887. Vuonna 1890 hän alkoi julkaista Förbuds-sånger-lauluvihkoja, joita hän julkaisi kuolemaansa saakka yhteensä 15 kokoelmaa, joissa oli yli 200 laulua. Bergquist toimi Helgelseförbundet (Pyhitysliike) -nimisessä vapaakirkossa, joka oli pieni baptistinen vapaakirkko. Hän oli Emil Gustafsonin ohella sen tunnetuin laulujen kirjoittaja. Heidän laulunsa olivat keskeisiä Pyhitysliikkeen laulukirjan Förbundstonerin materiaalissa. ==Bergquistin lauluja suomeksi== * Ruotsin kirkon virsikirja ** virsi 52: Tässä, Herra, odotamme (Herre, se vi väntar alla 1904) Suom. Pekka Kivekäs1995 *Hengellinen laulukirja ** laulu 136: Kuule, Herra, rukoilemme (1904) ** laulu 194: Jos työsi on pellolla vaikeaa ** laulu 198: Oi, armon ihmettä (1898) *Seurakunta laulaa ** laulu 51: Kun koittt hetki sapatin (Välkommen, dyra sabbatsdag) Suom. Joel Niininen, 2000 ** laulu 61: On lepopäivä koittanut (Välkommen, dyra sabbatsdag) Suom. Joel Niininen, 2000 ** laulu 297: Kun Jeesus on omana mulla (Jag har inga sorger i världen) Suom. Oskari Jussila ** laulu 410: Kutsuttu armosta Jumalan * Siionin kannel ** laulu 309: Ei paina mun murheeni täällä (1892). Suom. Frans Kärki 1909 uud. Lauri Thurén == Lähteet == Luokka: Ruotsalaiset virsirunoilijat Luokka: Vuonna 1855 syntyneet Luokka: Vuonna 1906 kuolleet
Uuksunlahti

Uuksunlahti () on Venäjällä Karjalan tasavallan Pitkärannan piirissä sijaitseva Laatokan koillisrannikon suojaisia lahti. Lahti kuuluu Pitkärannan kuntaan, ja Pitkärannan ja Salmin välinen kuntaraja kulkee lahdensuun kohdalla. == Maantietoa == Uuksunlahti on 12,4 kilometriä pitkä lahti, joka on Laatokan rannan suuntainen ja se jää lähes yhtä pitkän Uuksalonpäänniemen suojaan. Lahdensuu aukeaa Lunkulanlahden suuta päin ja lahtien yhteinen suu aukeaa kohti Laatokan järvenselkää. Lahdensuuta suojaa kuitenkin sen edessä sijaitseva 14,5 kilometriä pitkä Mantsinsaari. Lahteen laskevat Uuksunjoki, Tunnisenoja ja Satulinoja, joista Uuksunjoki on suurin. Se laskee lahden pohjukkaan, missä sijaitsee yli 200 asukkaan Uuksun kylä (Ууксу ). Muut oja ja joet laskevat lahden mantereen puoleisella rannikolla. Uuksalonpäänniemi on hyvin kapea eikä sieltä laske lahteen ojia. Lahden saaristo on runsaslukuinen. Vanhoissa suomalaiskartoissa nimettyjä saaria on 15 ja niiden lisäksi on vielä ainakin viisi luotomaista saarta. Saaria ovat etelästä päin lueteltuina Lietovansaari, Kirsunsaari, Pikku Mantsi, Papinsaari, Heposaari, Lammassaari, Trofinsaari, Sikosaari, Katajasaari, Jestoinsaari, Miikoinsaari, Halkosaari, Kaitasaari, Kolkinsaari ja Keränsaari. == Huomioita == == Lähteet == Luokka:Laatokan lahdet Luokka:Pitkärannan piiri
Oleksi Kolomijets

Oleksi Fedotovytš Kolomijets () (17. maaliskuuta 1919 Harkivtsi, Pultavan alue, Ukrainan kansantasavalta – 10. marraskuuta 1994 Kiova, Ukraina) oli merkittävä neuvostoaikainen ukrainalainen näytelmäkirjailija. Kolomijets työskenteli toisen maailmansodan jälkeen aluksi Komsomol-virkailijana ja vuoteen 1960 toimittajana. Hän julkaisi 1953 ensimmäiset novellinsa lehdissä. Ensimmäinen novellikokoelma Vila krynytsja (’Valkoinen kaivo’) ilmestyi 1960. Hän alkoi kirjoittaa myös näytelmiä, joista ensimmäinen on menestysnäytelmä Faraony (1961, ’Faaraot’), jota esitettiin Ukrainassa ja Venäjällä. Sen jälkeen hän keskittyi draamaan ja kirjoitti kaksikymmentä näytelmää. Niille on ominaista tunteellisuus, melodramaattisuus ja opettavaisuus, ja ne edustavat sosialistista realismia tyypillisimmillään. Kolomijetsin näytelmistä kuvastuu romanttinen suhtautuminen maailmaan. Vaikka hän noudatti virallisia linjauksia, teosten ydin on ukrainalainen. Hän halusi uudistaa ukrainalaista kulttuuria ja lähentää sitä eurooppalaiseen. ==Lähteet== Luokka:Ukrainalaiset näytelmäkirjailijat Luokka:Vuonna 1919 syntyneet Luokka:Vuonna 1994 kuolleet
Monastero

Monastero voi tarkoittaa ainakin seuraavia: ;paikannimenä: * Monastero Bormida, kunta Italian luoteisosan Astin maakunnassa Piemonten hallintoalueella * Monastero di Lanzo, kunta Italiassa Piemonten alueella olevassa Torinon metropolikaupungissa * Monastero di Vasco, kunta Italiassa Piemonten alueella olevassa Cuneon maakunnassa
The Dark Delight

__NOTOC__ The Dark Delight on Dynaztyn seitsemäs studioalbumi, joka julkaistiin 3. huhtikuuta 2020. == Kappaleet == # # # # # # # # # # # # # (Bonuskappale) == Kokoonpano == * Nils Molin – laulu * Love Magnusson – kitara * Mike Lavér – kitara * Jonathan Olsson – bassokitara * George Egg – rummut == Arvostelu == * Imperiumi: 8½/10Levyarvostelu: Dynazty - The Dark Delight Viitattu 5.3.2022. * Inferno: Entistä fokusoituneempi kokonaisuus – arviossa Dynazty Viitattu 5.3.2022. * Kaaoszine: 7+/10Hyvää mutta ei tarpeeksi hyvää – arviossa Dynaztyn ”The Dark Delight” Viitattu 5.3.2022. * Soundi: Levyarvio: Matka keskitieltä joksikin paljon omaperäisemmäksi – Dynaztyn uutta levyä kuunnellessa on suorastaan pakko hymyillä Viitattu 5.3.2022. ==Lähteet== == Aiheesta muualla == * * Luokka:Ruotsalaiset albumit Luokka:Vuoden 2020 albumit
Arkady Martine

Arkady Martine (s. 19. huhtikuuta 1985 New York, Yhdysvallat) on yhdysvaltalainen kirjailija. Martine on voittanut parhaan romaanin Hugo- palkinnon teoksella A Memory Called Empire ja teoksella A Desolation Called Peace. Ennen debyyttiromaania A Memory Called Empire hän on kirjoittanut lyhyttä fiktiota. == Teokset == === Teixcalaan-sarja === # A Memory Called Empire (2019)http://www.worldswithoutend.com/novel.asp?id=31743, # A Desolation Called Peace (2021)http://www.worldswithoutend.com/novel.asp?id=37075, == Lähteet == == Aiheesta muualla == * Luokka:Yhdysvaltalaiset tieteiskirjailijat Luokka:Hugo- palkinnon saajat Luokka:Vuonna 1985 syntyneet Luokka:Elävät henkilöt
Monastero di Vasco

Monastero di Vasco () on kunta Italiassa Piemonten alueella olevassa Cuneon maakunnassa.Monastero di Vasco Sapere.it Monastero di Vasco Artigianato e turismo nelle terre del Cuneese Vuoden 2021 alussa kunnassa oli 1 284 asukasta. ==Lähteet== ==Aiheesta muualla== Luokka:Cuneon maakunnan kunnat
Tamsyn Muir

Tamsyn Muir (s. 14. maaliskuuta 1985 New South Wales, Australia) on uusiseelantilainen kirjailija. Hän on syntynyt Australiassa, mutta muutti Uuteen Seelantiin pienenä ja asuu Englannissa. Muir on ollut kahdesti ehdolla parhaan romaanin Hugo-palkinnolle. == Teokset == === Locked Tomb -sarja === # Gideon the Ninth (2019)http://www.worldswithoutend.com/novel.asp?ID=32369, # Harrow the Ninth (2020)http://www.worldswithoutend.com/novel.asp?ID=35828, # Nona the Ninth (2022)http://www.worldswithoutend.com/novel.asp?ID=39523 == Lähteet == == Aiheesta muualla == * Luokka:Uusiseelantilaiset kirjailijat Luokka:Vuonna 1985 syntyneet Luokka:Elävät henkilöt
Lev Batšynskyi

Lev Vasylovytš Batšynskyi (; 14. helmikuuta 1872 – 4. lokakuuta 1930) oli ukrainalainen poliitikko ja lakimies. Batšynskyi oli Itävalta-Unkarin kaudella valtioneuvostossa (Reichsrat) ja ensimmäisen maailmansodan jälkeen perustetun Länsi-Ukrainan kansantasavallanneuvoston (Rada) varapuheenjohtaja. Kansantasavallan luhistuttua vuonna 1919 Batšynskyi jatkoi uraansa nyt Puolan miehittämässä Itä-Galitsiassa edustaen Ukrainalaista radikaalipuoluetta (myöhemmin Ukrainan sosialistinen radikaalipuolue) Puolan parlamentissa. ==Elämäkerta== Lev Batšynskyi syntyi Serafyntsin kylässä lähellä Horodenkan kaupunkia tuolloisen Itävalta-Unkarin Galitsiassa 14. helmikuuta 1872. Opettajaperheen poika opiskeli Kolomyjassa ja myöhemmin lakia Tsernivtsissä. Batšynskyi pidätettiin Itävallan vastaiseen mielenosoitukseen osallistumisesta vuonna 1897. Vapautumisensa jälkeen hän harjoitti lakia Ivano-Frankivskissa. Batšynskyistä tuli yksi Ukrainalaisen radikaalipuolueen (alkujaan Ruteeniukrainalainen radikaalipuolue) johtohahmoista. Vuosina 1907–1918 hän oli puolueen edustaja Pokuttjan hutsulialueelta Itävallan parlamentissa eli valtioneuvostossa (Reichsrat). Batšynskyi ajoi tuolloin puolalaisten hallitseman Lvivin yliopiston ukrainalaistamista. 16. joulukuuta Batšynskyi oli osallinen yliopistolla sattuneessa välikohtauksessa. Kun erästä ukrainalaisten esitystä ei suostuttu ottamaan käsittelyyn, raivostunut Batšynskyi heitti yliopiston neuvoston puhujaa pöydällään. Pöytä tosin osui toiseen henkilöön. Vuonna 1914 Batšynskyistä tuli Lvivissä toimineen Ukrainalaisen pääneuvoston (Holovna ukrajinska rada) jäsen ja seuraavan vuoden toukokuussa Kost Levytskyin perustaman Ukrainalaisten yleisen neuvoston (Zahalna ukrajinska rada) varapuheenjohtaja Wienissä. Keskusvaltojen romahtaessa ensimmäisen maailmansodan seurauksena perustettiin Länsi-Ukrainan kansantasavalta 9. marraskuuta 1918. Batšynskyista tuli valtion kansallisen neuvoston eli Radan varapuheenjohtaja. Vuoden 1919 tammikuussa hän oli kirjoittamassa lakia yhdistymisestä Itä-Ukrainassa perustetun Ukrainan kansantasavallan kanssa ja huhtikuussa samana vuonna lakia maareformista. Valtioliitos ei lopulta juuri auttanut länsiukrainalaisia näiden sodassa Puolaa vastaan. Heinäkuussa 1919 länsiukrainalaiset joukot evakuoitiin Itä- Ukrainan puolelle. Batšynskyi jäi nyt puolalaisten miehittämään Itä- Galitsiaan. thumb|Hauta Ivano-Frankivskissa. Batšynskyi oli ollut vuodesta 1918 Ukrainalaisen radikaalipuolueen (vuodesta 1926 Ukrainan sosialistinen radikaalipuolue) johtaja, joka jatkoi toimintaansa puolalaisessa Galitsiassa. Hän tuki Länsi-Ukrainan entisen presidentti Jevhen Petruševytšin pyrkimyksiä palauttaa kansantasavallan itsenäisyys diplomaattisin keinoin. Vuosien 1928–1930 välillä Batšynskyi oli Puolan parlamentin (Sejm) jäsen. Hän kuoli Grimmensteinissa Itävallassa 4. lokakuuta 1930. ==Lähteet== Luokka:Ukrainalaiset poliitikot Luokka:Puolalaiset poliitikot Luokka:Vuonna 1872 syntyneet Luokka:Vuonna 1930 kuolleet
Domaine Adonis

Domaine Adonis on tunisialainen extra vergine -oliiviöljymerkki. Yritys perustettiin 1903. Se on palkittu kahdesti maailman parhaaksi oliiviöljymerkiksi World Olive Oil -kilpailussa.FAQ What is Domaine Adonis Arbosana? oliveoiltimes.com Viitattu 5.3.2022 ==Historia== Alun perin yrityksen nimi oli Ferme d'Auvergne, joka perustettiin Tunisian ollessa Ranskan vallan alla 1903. Yritys sijaitsee Medjez el-Babissa lähellä Testourin kylää. Oliivit poimitaan käsin lokakuusta joulukuuhun.Adonis Olive oil tunisia-oliveoil.com Viitattu 5.3.2022 ==Lähteet== Luokka:Tunisialaiset yritykset Luokka:Tunisialainen keittiö
Monastero Bormida

Monastero Bormida () on kunta Italiassa Piemonten alueella olevassa Astin maakunnassaBormida Sapere.it Monastero Bormida Enciclopedia Treccani . Vuoden 2021 alussa kunnassa oli 884 asukasta. ==Lähteet== ==Aiheesta muualla== Luokka:Astin maakunnan kunnat
H’melnytskyin piiri

H’melnytskyin piiri () on hallinnollinen piiri Ukrainan länsiosassa Hmelnytskyin alueella. Piiriä laajennettiin merkittävästi heinäkuussa 2020. H’melnytskyin piiri rajautuu etelässä Kamjanets-Podilskyin piiriin, lännessä Ternopilin alueeseen (Ternopilin ja Tšortkivin piirit), pohjoisessa Šepetivkan piiriin, koillisessa Žytomyrin alueeseen (Žytomyrin piiri) ja idässä Vinnytsjan alueeseen (H’milnykin, Vinnytsjan ja Žmerynkan piirit). Piirin hallinnollinen keskus on H’melnytskyi (274 582 as., 2021). H’melnytskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Aiempaa laajemman Hmelnytskyin piirin pinta-alaksi tuli 10 768,3 neliökilometriä. Ukrainan tilastokeskus arvioi H’melnytskyin piirin väkiluvuksi 679 374 (1.1.2021). Kaupunkilaisiksi luokiteltiin prosenttia piirin asukkaista (421 087 as.). Kaupunkilaiset asuivat joko jossain piirin kuudesta kaupungista (Deražnja 9 917 as., H’melnytskyi 274 582 as., Horodok 15 835 as., Krasyliv 18 583 as., Starokostjantyniv 34 232 as. ja Volotšysk 18 474 as.) tai 14 kaupunkityyppisestä taajamasta (joista väkirikkaimpana mainittakoon (Letytšiv 10 183 as. ja Jarmolyntsi 7 263 as.). Khmelnytskyi-Raion.png|H’melnytskyin piiri ennen heinäkuun 2020 alueuudistusta. Railway-station- Khmelnytskyi-17.jpg|H’melnytskyin rautatieasema. Airoport khmel.jpg|H’melnytskyin lentoaseman rakennus. ==Lähteet== ==Aiheesta muualla== *
Strengin puutarhassa

Strengin puutarhassa on Arto Halosen ohjaama, käsikirjoittama ja tuottama suomalainen dokumenttielokuva vuodelta 2009. Elokuva on musiikkidokumentti sekä konserttitaltointi vuonna 2009 Tavastia-klubilla järjestetystä Pekka Strengin muistokonsertista. Elokuva sisältää myös konsertissa esiintyvien muusikoiden haastatteluja, joissa he kertovat Strengin musiikin merkityksestä itselleen. == Lähteet == Luokka:Vuoden 2009 suomalaiset elokuvat Luokka:Suomalaiset dokumenttielokuvat Luokka:Arto Halosen ohjaamat elokuvat
Breathe (Vladanan kappale)

Breathe on montenegrolaisen laulajan Vladanan kappale. Kappale edusti Montenegroa Eurovision laulukilpailussa 2022 Torinossa. Kappale kilpaili toisessa semifinaalissa, jossa se sijoittui seitsemänneksitoista ja täten karsiutui finaalista. == Lähteet == Luokka:Montenegron euroviisuedustuskappaleet Luokka:Vuoden 2022 euroviisuedustuskappaleet
Final Advent

__NOTOC__ Final Advent on Dynaztyn kahdeksas studioalbumi, joka julkaistiin 26. elokuuta 2022. == Kappaleet == # # # # # # # # # # == Kokoonpano == * Nils Molin - laulu * Love Magnusson - kitara * Georg Härnsten Egg - rummut * Mike Lavér - kitara * Jonathan Olsson - basso == Arvostelut == * Imperiumi: 9½/10Levyarvostelu: Dynazty - Final Advent Viitattu 24.8.2022. * Inferno: Korkealentoista sekopäisyyttä – arviossa Dynazty Viitattu 19.10.2022. * Kaaoszine: Massiivisia melodioita ja musiikin hurmosta – arviossa Dynaztyn ”Final Advent” Viitattu 25.8.2022. * Soundi: Arvio: Jo viides loistoalbumi putkeen! Dynaztyn Final Advent sisältää kaiken mitä melometallilta voi 2020-luvulla toivoa Viitattu 10.10.2022. == Lähteet == == Aiheesta muualla == * * Luokka:Vuoden 2022 albumit
Rockstars

Rockstars on saksalaisen laulajan Malik Harrisin kappale. Hän edusti Saksaa Eurovision laulukilpailussa 2022 voitettuaan Saksan Germany 12 Points -euroviisukarsinnan. Kappale kilpaili Euroviisujen finaalissa, jossa se sai kuusi pistettä ja jäi viimeiseksi. == Lähteet == Luokka:Saksan euroviisuedustuskappaleet Luokka:Vuoden 2022 euroviisuedustuskappaleet
Pitää rakastaa

Pitää rakastaa on rap-yhtye Ritarikunnan viides studioalbumi. Levyn julkaisi Överdog 28. elokuuta 2020. == Kappaleet == # # # # # # # # # # # # == Arvostelu == * Soundi: Levyarvio: Ritarikunta teki perirehellisen suomiräppilevyn – Pitää rakastaa on aikahyppy 2000-luvun ensihetkiin Viitattu 5.3.2022. == Lähteet == Luokka:Ritarikunnan albumit Luokka:Vuoden 2020 albumit
Jevhen Buslovytš

Jevhen Leonidovytš Buslovytš (, 26. tammikuuta 1972 Kiova, Ukrainan SNT, Neuvostoliitto – 15. lokakuuta 2007 Kalynivka) oli ukrainalainen vapaapainija ja olympiamitalisti. Pääasiassa 58 kilogramman painoluokassa kilpaillut Buslovytš saavutti olympiahopeaa Sydneyssä 2000 ja EM-pronssia Bratislavassa 1998 sekä Budapestissä 2000. MM-kilpailuissa hän sijoittui parhaimmillaan kuudenneksi vuonna 1998. Buslovytš kuoli vain 35-vuotiaana linja-auton töytäistyä häntä Kalynivkassa Kiovan ulkopuolella.OlympediaInternational Wrestling Database == Lähteet == * * Buslovich, Evgeni (UKR) International Wrestling Database === Viitteet === Luokka:Ukrainalaiset vapaapainijat Luokka:Ukrainalaiset olympiamitalistit Luokka:Liikenneonnettomuudessa kuolleet Luokka:Vuonna 1972 syntyneet Luokka:Vuonna 2007 kuolleet
Burghart Klaußner

Burghart Klaußner (myös: Klaussner, s. 13. syyskuuta 1949 Berliini) on saksalainen näyttelijä. Klaußner on esiintynyt muun muassa elokuvissa Goodbye Lenin (2003), Kylläisyyden päiväsi ovat luetut (2004) ja Valkoinen nauha (2009). Elokuvassa Valtio vastaan Fritz Bauer (2015) hän näytteli nimihenkilö Fritz Baueria. Televisiorooleja Klaußnerilla on ollut esimerkiksi sarjoissa The Crown ja Hotelli Adlon – elämää suurempi tarina. == Valikoitu filmografia == * Lasten leikit (Kinderspiele, 1992) * Goodbye Lenin (Good Bye, Lenin!, 2003) * Kylläisyyden päiväsi ovat luetut (Die fetten Jahre sind vorbei, 2004) * Requiem (2006) * Lukija (The Reader, 2008) * Valkoinen nauha (Das weiße Band – Eine deutsche Kindergeschichte, 2009) * Diplomatia (Diplomatie, 2014) * Inbetween Worlds (Zwischen Welten, 2014) * Elser – yksin Hitleriä vastaan (Elser – Er hätte die Welt verändert, 2015) * Valtio vastaan Fritz Bauer (Der Staat gegen Fritz Bauer, 2015) * Hiljainen vallankumous (Das schweigende Klassenzimmer, 2018) == Lähteet == == Aiheesta muualla == * Luokka:Saksalaiset näyttelijät Luokka:Vuonna 1949 syntyneet Luokka:Elävät henkilöt
Juri Lysjanskyi

Juri Fedorovytš Lysjanskyi (, ; 13. elokuuta (J: 2. elokuuta) 1773 Nižyn, Venäjän keisarikunta – 6. maaliskuuta (J: 22. helmikuuta) 1837 Pietari, Venäjän keisarikunta)Lysiansky, Yurii Encyclopedia of Ukraine (1993), Internet Encyclopedia of Ukraine, Canadian Institute of Ukrainian Studies, Albertan yliopisto. Viitattu 5.3.2022.Лисянский Юрий Федорович Большой Советской Энциклопедии (1973). Viitattu 5.3.2022. oli ukrainalaissyntyinen Venäjän laivaston upseeri ja tutkimusmatkailija. Hän johti Adam Johann von Krusensternin ohella vuosina 1803–1806 ensimmäistä maailman ympäri purjehtinutta venäläistä retkikuntaa. ==Elämä ja ura== Lysjanskyi valmistui Kronstadtissa toimivasta Venäjän merikadettikoulusta vuonna 1786 ja osallistui vuosien 1788–1790 Kustaa III:n sodassa ruotsalaisia vastaan käytyihin meritaisteluihin. Hän palveli vuosina 1790–1793 Venäjän Itämeren-laivastossa ja vuosina 1793–1799 Britannian laivastossa eri valtamerillä. Vuonna 1802 keisari Aleksanteri I määräsi A. J. von Krusensternin johtamaan retkikuntaa, jonka tuli saattaa Venäjän diplomaattinen valtuuskunta Japaniin, kuljettaa elintarvikkeita pohjoisen Tyynenmeren alueen venäläisiin siirtokuntiin sekä luoda kauppasuhteita Kiinaan.The First Russian circumnavigation led By I. F. Krusenstern began Presidential Library. Viitattu 5.3.2022.Kasper Schlie: Suuruudenhulluus romutti Venäjän valloitusretken Amerikkaan Historia 28.7.2017. Viitattu 5.3.2022. Lysjanskyi sai tehtäväkseen ostaa retkikunnalle Lontoosta kaksi laivaa, joista hän otti itse komentoonsa pienemmän, Nevan, ja Krusenstern suuremman, Nadeždan. Matka alkoi Kronstadtista elokuussa 1803. Alukset erkanivat vuonna 1804 Havaijilla, josta Lysjanskyi purjehti Alaskaan Krusensternin ja Nikolai Rezanovin suunnatessa Kamtšatkaan. Lysjanskyin avulla venäläis-amerikkalaisen kauppakomppanian kuvernööri Aleksandr Baranov sai vallattua takaisin Sitkan siirtokunnan, jonka paikalliset asukkaat tlingitit olivat vallanneet vuonna 1802. Krusenstern ja Lysjanskyi lähtivät yhdessä paluumatkalle Kiinan Kantonista vuonna 1806 ja palasivat Kronstadtiin melko tarkalleen kolme vuotta lähtönsä jälkeen. Lysjanskyi palveli tämän jälkeen Itämeren laivastossa, kunnes vetäytyi vuonna 1809 palveluksesta. Hän sai samana vuonna ensimmäisen luokan kapteenin arvon. Lysjanskyi julkaisi vuonna 1812 kaksiosaisen venäjänkielisen matkakuvauksen Putešestvije vokrug sveta na korable ’Neva’ v 1803–1806 godah, jossa hän kuvaa maailmanympäripurjehduksen aikana tekemiään etnografisia ja oseanografisia havaintoja. Teos käännettiin kaksi vuotta myöhemmin englanniksi. Vuonna 1837 kuollut Lysjanskyi on haudattu Tihvinän hautausmaalle Pietariin. ==Muuta== Lysjanskyin mukaan on nimetty Lisianskin saari Havaijilla, niemimaa Ohotanmerellä ja vuori Sahalinin saarella. ==Lähteet== ==Aiheesta muualla== *Лисянский Юрий Федорович Hrono.ru Luokka:Ukrainalaiset sotilaat Luokka:Venäläiset tutkimusmatkailijat Luokka:Vuonna 1773 syntyneet Luokka:Vuonna 1837 kuolleet
Kansankommuuni

Kansankommuuni () oli Kiinassa vuodesta 1958 lähtien käyttöön otettu maolainen maaseudun organisaatiotyyppi ja Kiinan sosialistisen järjestelmän perusyksikkö. Toisin kuin kollektiivit, jotka olivat harjoittaneet yksinomaan maataloustoimintaa, kansankommuunien tehtävänä oli olla monitoimiorganisaatioita, jotka vastaisivat paikallishallinnon johtamisesta sekä kaiken taloudellisen ja sosiaalisen toiminnan hallinnoinnista. Jokainen kansankommuuni organisoitiin kolmeen hallintoportaaseen, jotka olivat pienimmästä suurimpaan: tuotantoryhmät, tuotantoprikaatit ja kansankommuuni. Kansankommuunin tarkoitus heijasteli Kiinan alati vaihtelevia poliittisia ja talouspoliittisia suuntauksia. Etenkin paikallishallinnon rooli, yksityisten maapalstojen omistus ja palkanmaksu aiheuttivat jatkuvia kiistoja. Vuosien 1958–1960 suuren harppauksen aikana yksityisistä maapalstoista luovuttiin ja ne siirtyivät yhteisomistukseen. Samalla palkat tasattiin. Vuosien 1959–1961 talousvaikeuksien jälkeen kansankommuunit kuitenkin organisoitiin uudelleen. Niiden keskikokoa pienennettiin, paikallisille tuotantoryhmille annettiin enemmän autonomiaa, yksityiset tontit palautettiin takaisin maanviljelijöille ja palkat maksettiin tehdyn työn perusteella. Vuosien 1966–1976 kulttuurivallankumous toi mukanaan tiukan sääntelyn, ja kansankommuunit menettivät paikallishallinnon. Vastuu tuotannosta siirtyi tuotantoprikaateille, toisinaan myös puoluevirkailijat tai jopa armeija ottivat sen hoitaakseen. Kiinan johtaja Maon kuolemaa vuonna 1976 seurasivat suuret uudistukset, jotka antoivat kommunistisen Kiinan kansankommuuneille ennennäkemättömän laajan paikallisen ja yksilöllisen autonomian. Vuoden 1979 jälkeen kansankommuunit vähitellen lakkautettiin, ja maanviljelijöitä kannustettiin viljelemään yksityisiä viljelypalstoja ja myymään tuotteitaan voitolla. == Lähteet == Luokka:Maatalouspolitiikka Luokka:Kiinalainen yhteiskunta Luokka:Kiinan historia
David Saldadze

David Tengizovitš Saldadze (, , , s. 15. helmikuuta 1978 Kutaisi, Georgian SNT, Neuvostoliitto) on georgialaistaustainen, sittemmin Ukrainaa ja Uzbekistania edustanut, kilpauransa päättänyt kreikkalais-roomalaisen tyylin painija ja olympiamitalisti. Pääasiassa 96–97 kilogramman painoluokissa kilpaillut Saldadze saavutti Ukrainan trikoissa olympiahopeaa Sydeneyssä 2000, MM-pronssia Gävlessä 1998 ja EM-pronssia Seinäjoella 2002 sekä Belgradissa 2003. Ukrainan edustajana Saldadze kilpaili myös Ateenan kesäolympialaisissa 2004 ja oli muun muassa neljäs kertaalleen MM-kilpailuissa ja kahdesti EM- kilpailuissa. Vuodesta 2006 alkaen Saldaze siirtyi edustamaan Uzbekistania osallistuen muun muassa Pekingin kesäolympialaisiin 2008 ja sijoittuen MM- kilpailuissa kaksi kertaa viidenneksi. Hän voitti myös Aasian kisoissa pronssimitalin Kantonissa 2010 ja 120 kilogramman painoluokassa Aasian- mestaruuskilpailujen pronssimitalin Jejussa 2008. Hänen veljensä Heorhi Soldadze on myös painin arvokisamitalisti.OlympediaInternational Wrestling Database == Lähteet == * * Saldadze, David (UZB) International Wrestling Database === Viitteet === Luokka:Ukrainalaiset kreikkalais-roomalaisen tyylin painijat Luokka:Ukrainalaiset olympiamitalistit Luokka:Uzbekistanilaiset kreikkalais-roomalaisen tyylin painijat Luokka:Vuonna 1978 syntyneet Luokka:Elävät henkilöt
M/S Spirit of Tasmania IV

M/S Spirit of Tasmania IV on toinen australialaisen Spirit of Tasmania (TT- Line Company) -varustamon vuonna 2021 tilaamista kahdesta matkustaja- autolautasta. Alus rakennetaan Rauma Marine Constructionsin (RMC) telakalla Raumalla. Laivan rakentaminen alkoi 28. helmikuuta 2022 perinteisellä levynleikkuuseremonialla ja sen on tarkoitus valmistua vuoden 2023 lopulla. Sisaraluksen, Spirit of Tasmania V:n, on tarkoitus valmistua vuoden 2024 lopulla. Alus tulee Australian mantereen ja Tasmanian väliseen avomeriliikenteeseen Bassinsalmen yli. Reitin päätepisteet ovat Victorian osavaltion Geelong ja Tasmanian Devonport. Spirit of Tasmania IV:n polttoaineena on nesteytetty maakaasu (LNG), mutta siinä on kaksoispolttoainemahdollisuus. Aluksen matkustajakapasiteetti on 1 800 henkilöä ja bruttovetoisuus 48 000 tonnia. == Lähteet == Luokka:Autolautat
Sandouville

Sandouville on kunta Seine-Maritimen departementissa Normandian alueella Pohjois-Ranskassa. Siellä on Renault’n tehdas. Sandouville sijaitsee Seine- joen rannalla, Pays de Caux'ssa, noin 18 kilometriä Le Havresta itään, D80- ja D982-teiden risteyksessä. Kunnassa on kaksi erillistä osaa: pohjoisessa on kylä, maatilat ja metsää, etelässä, jonka erottaa A131-autotie ja Canal de Tancarville, on satamatoimintaa, Renault’n tehdas ja ennallistettu suoalue. == Lähteet == == Aiheesta muualla == Luokka:Seine-Maritimen kunnat
Vanadyylinitraatti

Vanadyylinitraatti (VO(NO3)3) on vanadyyli- ja nitraatti-ionien muodostama epäorgaaninen ioniyhdiste. Yhdistettä voidaan käyttää reagenssina orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa vanadyylinitraatti on kellertävää nestettä. Yhdisteen alkeiskoppi on monokliininen. Vanadyylinitraatti hydrolysoituu veden vaikutuksesta, mutta liukenee orgaanisiin liuottimiin kuten kloorattuihin hiilivetyihin. Vanadyylinitraattia voidaan valmistaa vanadiini(V)oksidin tai vanadyylikloridin ja dityppipentoksidin reaktiolla. :V2O5 \+ 3 N2O5 → 2 VO(NO3)3 Vanadyylinitraattia voidaan käyttää aromaattisten yhdisteiden nitraamiseen. ==Lähteet== Luokka:Nitraatit Luokka:Vanadiiniyhdisteet
106 (luku)

106 (satakuusi) on luonnollinen luku, jota edeltää luku 105 ja seuraa luku 107. == Matematiikassa == * 106 on puolialkuluku ja siten myös yhdistetty luku. * 106 on vajaa luku: 1+2+53=56 < 106. * 106 on keskitetty viisikulmioluku. * 106 on keskitetty seitsenkulmioluku. * 106 kuuluu Erdősin–Woodsin lukuihin. * Taso voidaan jakaa 14 suoralla enintään 106 osaan. * Kun n=106, luvun \frac{1+\sqrt{n}}{2} jakso ketjumurtolukuna on pitempi kuin millään pienemmällä n:n arvolla. == Luonnontieteissä == * Alkuaineiden jaksollisessa järjestelmässä 106 on seaborgiumin järjestysluku. * Palladium-106 on palladiumin vakaa isotooppi.Isotope data for palladium-106 in the Periodic Table (arkistoitu) * Kadmium-106 on kadmiumin vakaa isotooppi. * 106 Dione on asteroidi. == Muissa yhteyksissä == * Peugeot 106 on henkilöauto. == Lähteet == Luokka:Luonnolliset luvut
Eri planeetal

Eri planeetal on suomalaisartisti Lucaksen 5. maaliskuuta 2021 julkaistu toinen studioalbumi. == Kappaleet == # # # # # # # # # # == Lähteet == Luokka:Vuoden 2021 albumit Luokka:Suomalaiset popalbumit
Berovo

Berovo () on kaupunki Pohjois-Makedonian Itäisellä alueella. Kaupungissa asuu 12 321 asukasta, ja väkiluku on laskussa. Kaupungissa asuvista lähes 96% on makedonialaisia. Kunnalla on rajaa Bulgarian kanssa. == Lähteet == Luokka:Pohjois-Makedonian kaupungit Luokka:Itäinen alue
Rauhan magneetti

Rauhan Magneetti on helsinkiläisen laulaja-lauluntekijä Kari Tapiirin 14. marraskuuta 2014 julkaistu toinen studioalbumi. == Kappaleet == # # # # # # # # # # # == Lähteet == Luokka:Vuoden 2014 albumit
Testamentti (albumi)

Testamentti on rap-artisti Petoksen 10. kesäkuuta 2016 julkaistu studioalbumi. == Kappaleet == # # # # # # # # # # == Lähteet == Luokka:Vuoden 2016 albumit Luokka:Petoksen albumit
Middle Township (New Jersey)

Middle Township on kunta (township) New Jerseyn osavaltiossa, Yhdysvalloissa. Sen väkiluku oli 20 380 vuonna 2020. Cape Mayn piirikunnan hallintokeskus, Cape May Court House, sijaitsee Middle Townshipissä. == Väestö == Vuonna 2020 Middle Townshipin 20 380 asukkaasta valkoisia oli 83,0 %, mustia 12,3 % ja aasialaisia 1,0 %. Vuonna 2019 9,0 % asukkaista puhui kotonaan jotain muuta kieltä kuin englantia ja 3,4 % asukkaista oli syntynyt ulkomailla. == Kuvia kunnasta == Kuva:Middle Township Municipal Building CMCH NJ.jpg|Middle Townshipin kunnantalo. Kuva:CapeMayCountyCourtHouse1927.tif|Cape Mayn piirikunnan oikeustalo. == Lähteet == == Aiheesta muualla == Luokka:New Jerseyn kunnat
Katy Tur

Katherine Bear Tur (s. 26. lokakuuta 1983 Los Angeles, Kalifornia) on yhdysvaltalainen televisiotoimittaja ja kirjailija, joka työskentelee NBC News -uutiskanavalla. ==Varhainen elämä== Tur kasvoi juutalaisessa perheessä Los Angelesissa ja valmistui Kalifornian yliopistosta Santa Barbarassa vuonna 2005. Hänen molemmat vanhemmat, Zoey Tur ja Marika Gerrard, ovat toimittajia. ==Ura== Tur aloitti toimittajanuransa vuonna 2007, jolloin hän aloitti työt televisionkanava News 12 Brooklynilla ja radioasema WPIX:llä. Hän oli sääkanava Weather Channelin toimittaja vuosina 2009–2010. Vuosina 2010–2012 Tur työskenteli NBC:n paikallistelevisiokanava WNBC-TV:llä New Yorkissa. Vuosina 2012–2014 hän työskenteli NBC:n New Yorkin toimistossa ja vuodesta 2014 lähtien NBC:n kirjeenvaihtajana Lontoossa. Kesästä 2015 lähtien Tur seurasi 18 kuukauden ajan Donald Trumpin presidentinvaalikampanjaa NBC:n kirjeenvaihtajana. Hänen kirjansa Unbelievable: My Front-Row Seat to the Craziest Campaign in American History julkaistiin syyskuussa 2017. Kirja kertoo Trumpin kampanjasta ja Turin omista kokemuksistaan ​​sen aikana. ==Yksityiselämä== Hän nai toimittaja Tony Dokoupilin vuonna 2017. Pariskunnalla on kaksi lasta. == Lähteet == == Aiheesta muualla == Luokka:Yhdysvaltalaiset televisiotoimittajat Luokka:Yhdysvaltalaiset juontajat Luokka:Yhdysvaltalaiset radiotoimittajat Luokka:Yhdysvaltalaiset kirjailijat Luokka:Amerikanjuutalaiset Luokka:Vuonna 1983 syntyneet Luokka:Elävät henkilöt
Grays Harborin piirikunta

Grays Harborin piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 75 636 vuonna 2020. Piirikunnan hallintokeskus on Montesanon kaupunki, ja suurin kunta on Aberdeen. Piirikunta on perustettu vuonna 1854. == Väestö == Vuonna 2020 Grays Harborin piirikunnan 75 636 asukkaasta valkoisia oli 87,1 %, alkuperäisasukkaita 5,6 %, aasialaisia 1,5 % ja mustia 1,4 %. Vuonna 2019 8,7 % asukkaista puhui kotonaan jotain muuta kieltä kuin englantia ja 4,8 % asukkaista oli syntynyt ulkomailla. == Lähteet == == Aiheesta muualla == Luokka:Washingtonin piirikunnat
Angharad Rees

Angharad Mary Rees (16. heinäkuuta 1949 Lontoo – 21. heinäkuuta 2012 Lontoo) oli walesilainen näyttelijä ja korusuunnittelija. Rees nousi 1970-luvulla kuuluisuuteen BBC:n kansainvälisestä menestyssarjasta Poldark, jossa hän esitti naispuolista päähenkilöä Demelzaa. Rees näytteli myös elokuvissa Tappajan kädet (Hands of the Ripper, 1971), Maitometsä (Under Milk Wood, 1972) ja Mielenterveys vaarassa (The Love Ban, 1973). Teatterirooleja hänellä oli esimerkiksi näytelmissä Hamlet, Rikhard II, Romeo ja Julia ja Talvinen tarina. Rees oli naimisissa näyttelijä Christopher Cazenoven kanssa vuosina 1973–1994. Liitosta syntyi kaksi poikaa. Toinen pojista kuoli auto-onnettomuudessa vuonna 1999, mikä järkytti Reesiä niin syvästi, että hän lopetti näyttelijänuransa. Myöhemmin hän löysi uuden ammatin korujen suunnittelusta. Toisen avioliittonsa Rees solmi David McAlpinen kanssa vuonna 2005. Reesille myönnettiin vuonna 2004 kunnia-arvonimi CBE (Brittiläisen imperiumin ritarikunnan komentaja). == Lähteet == == Aiheesta muualla == * * Luokka:Walesilaiset näyttelijät Luokka:Brittiläiset muotoilijat Luokka:Brittiläisen imperiumin komentajat Luokka:Vuonna 1949 syntyneet Luokka:Vuonna 2012 kuolleet
Pacificin piirikunta

Pacificin piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 23 365 vuonna 2020. Piirikunnan hallintokeskus on South Bendin kaupunki, ja suurin kunta on Raymond. Piirikunta on perustettu vuonna 1851. == Väestö == Vuonna 2020 Pacificin piirikunnan 23 365 asukkaasta valkoisia oli 90,0 %, alkuperäisasukkaita 2,8 %, aasialaisia 2,1 % ja mustia 1,1 %. Vuonna 2019 10,2 % asukkaista puhui kotonaan jotain muuta kieltä kuin englantia ja 6,8 % asukkaista oli syntynyt ulkomailla. == Lähteet == == Aiheesta muualla == Luokka:Washingtonin piirikunnat